CELEX: 62019CN0443
Language: da
Date: 2019-06-07 00:00:00
Title: Sag C-443/19: Anmodning om præjudiciel afgørelse indgivet af Tribunal Superior de Justicia del País Vasco (Spanien) den 7. juni 2019 — Vodafone España S.A.U. mod Diputación Foral de Guipúzcoa

30.9.2019   
            
            
               DA
            
            
               Den Europæiske Unions Tidende
            
            
               C 328/11
            
         
      Anmodning om præjudiciel afgørelse indgivet af Tribunal Superior de Justicia del País Vasco (Spanien) den 7. juni 2019 — Vodafone España S.A.U. mod Diputación Foral de Guipúzcoa
      (Sag C-443/19)
      (2019/C 328/12)
      Processprog: spansk
      
         Den forelæggende ret
      
      Tribunal Superior de Justicia del País Vasco
      
         Parter i hovedsagen
      
      
         Sagsøger: Vodafone España S.A.U.
      
         Sagsøgt: Diputación Foral de Guipúzcoa
      
         Præjudicielt spørgsmål
      
      Skal artikel 13 samt følgende og supplerende bestemmelser i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og –tjenester (1) (EFT L 108 af 24.4.2002) fortolkes således, at det er i strid hermed, når Kongeriget Spanien, nærmere bestemt det historiske og skattemæssigt uafhængige territorium Guipúzcoa, pålægger teleoperatørers brugsret til radiofrekvenser — som allerede er pålagt det benævnte spektrumgebyr — den almindelige afgift på overdragelse af formuegoder og dokumenterede retshandler, som almindeligvis anvendes i forbindelse med administrative koncessioner på statslig ejendom, i overensstemmelse med den provinslovgivning, som regulerer den pågældende afgift?
      
         (1)  EFT 2002, L 108, s. 21.